BGRIM บวกกลับ 3% หลังร่วงหนักวานนี้ โบรกฯชี้หากยกเลิก BGPR1-2 กระทบงบฯเล็กน้อย
BGRIM บวกกลับ 3% หลังร่วงหนักวานนี้ โบรกฯชี้หากยกเลิก BGPR1-2 กระทบงบฯเล็กน้อย โดยล่าสุด ณ เวลา 10.31 น. ราคาอยู่ที่ระดับ 25.75 บาท เพิ่มขึ้น 0.75 บาท หรือ 3% สูงสุดที่ระดับ 25.75 บาท ต่ำสุดที่ระดับ 25 บาท มูลค่าการซื้อขาย 133.86 ล้านบาท
25 พ.ค. 2561

ผู้สื่อข่าวรายงานว่า ราคาหุ้น บริษัท บี.กริม เพาเวอร์ จำกัด (มหาชน) หรือ BGRIM ณ เวลา 10.31 น. ราคาอยู่ที่ระดับ 25.75 บาท เพิ่มขึ้น 0.75 บาท หรือ 3% สูงสุดที่ระดับ 25.75 บาท ต่ำสุดที่ระดับ 25 บาท มูลค่าการซื้อขาย 133.86 ล้านบาท

ทั้งนี้ ราคาหุ้นปรับตัวขึ้นแรง หลังปรับตัวลดลงอย่างหนักวานนี้ (24 พ.ค.61) จนมาปิดที่ระดับ 25 บาท ลดลง 2 บาท หรือ 7.41% มูลค่าการซื้อขาย 1.42 พันล้านบาท จากความกังวลการย้ายโรงไฟฟ้า 2 โครงการ จากพื้นที่นิคมอุตสาหกรรมใน จ.ราชบุรี ไปยังพื้นที่นิคมอุตสาหกรรม จ.สมุทราปราการ
ด้าน บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำ “ซื้อ” หุ้น BGRIM ในราคาเป้าหมายที่ 38 บาท โดยเชื่อว่าผลกระทบต่อกำไรและการประเมินมูลค่าจากการเลื่อนหรือยกเลิกโครงการ BGPR1 และBGPR2 ของ BGRIM มีเพียงเล็กน้อย
โดยประเมินว่าในกรณีเลวร้ายสุดคือมีการยกเลิก BGPR1 และ 2 ประมาณการกำไรสุทธิในปี 2565 จะมี downside 7% และการประเมินมูลค่ามี downside 10 บาท
ทั้งนี้ BGRIM จะเริ่มมีกำไรโตในไตรมาส 2/61 เมื่อ SPP ABPR 3-5 เริ่มขายไฟฟ้าและไอน้ำให้กับลูกค้าอุตสาหกรรม พร้อมคาดว่าภายในไตรมาส 4/61 BGRIM จะสามารถทำสัญญาซื้อกำลังการผลิตเพิ่มอีก 50-100MW จากโซลาร์ฟาร์มในเวียดนาม ซึ่งจะช่วยผลักดันการเติบโตของกำไรตั้งแต่ช่วงครึ่งหลังปี 62 เป็นต้นไป